Diari Oficial de la Generalitat Valenciana


Sumari del DOGV 3961, del 16-03-2001 (2001/2354)

Informació pública del projecte de reparcel·lació forçosa en l'àmbit del programa d'actuació integrada Patacona a Alboraya.
---------------------------------------------------------------------------------------------------------------------------

### Dades del document

Número de DOGV
:   3961

Data del DOGV
:   16-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2354


Organisme emissor
:   Inmobiliaria Lasho, SA

Tipus de document
:   Anunci

Informació pública del projecte de reparcel·lació forçosa en l'àmbit del programa d'actuació integrada Patacona a Alboraya. [2001/F2354]
  
Inmobiliaria Lasho, SA, d'acord amb l'article 69.3, en relació amb el 48 de la vigent Llei Reguladora de l'Activitat Urbanística 6/1994, de la Generalitat Valenciana, ha formulat un projecte de reparcel·lació forçosa en l'àmbit del sector Patacona dels previstos com a sòl urbanitzable no programat en el vigent pla general d'Alboraya, per al qual ha promogut un programa d'actuació integrada, que va ser aprovat definitivament per acord de la Comissió Territorial d'Urbanisme de València en data de 31 de gener de 2001. Mitjançant instància subscrita pel senyor José María Fortaña Marchuet s'ha presentat, en data de 7 de març de 2001, davant de l'Ajuntament d'Alboraya, un projecte de reparcel·lació forçosa denominat Projecte de Reparcel·lació Forçosa: PAI Patacona, i ha sigut també protocol·litzat mitjançant acta notarial, autoritzada pel notari José M.ª Cid Fernández, amb oficina a Alboraya, carrer del Botànic Cavanilles, 16-1ª.
  
Durant 20 dies hàbils comptats des de la publicació d'aquest anunci en el Diari Oficial de la Generalitat Valenciana, qualsevol persona té dret a consultar el referit projecte, ja siga a les dependències municipals o a la mencionada notaria, en la qual es podrà obtenir còpia de l'acta de protocol·lització d'aquests i consultar a l'ajuntament les actuacions derivades de la documentació depositada. Així mateix, aquest termini és hàbil per a la presentació d'al·legacions davant de l'ajuntament i per a formular requeriments a l'urbanitzador per a dirimir controvèrsia respecte a la valoració dels drets.
  
Cosa que es fa pública perquè se'n prenga coneixement general i en compliment del que s'estableix en l'article 69 de la vigent Llei Reguladora de l'Activitat Urbanística 6/1994, de la Generalitat Valenciana. Sense perjudici del que s'ha expressat anteriorment, valga el present anunci de notificació als següents titulars les dades dels quals resulten ser desconegudes:
  
José Sanmartí Albiach, Vicente Rocafull Rocafull, Encarnación Balaguer Dolz, Federico Calabuig Balaguer, María del Carmen Calabuig Balaguer, María Desamparados Martí Adell, Vicente Lliso Panach, Cristóbal Gallent Sanmartí, Vicente Giner Monrós, Cristóbal Dolz Aragó i Mercedes Belenguer.
  
I tot això als efectes del que s'estableix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Alboraya, 13 de març de 2001.- Per Inmobiliaria Lasho: Bautista Soler Crespo.